|  |  |
| --- | --- |
| Numri i lëndës: | 2018:041976 |
| Datë: | 02.09.2019 |
| Numri i dokumentit:  | 00486855 |

**P.nr. 607/16**

**NË EMËR TË POPULLLIT**

**GJYKATA THEMELORE NË PEJË – Departamenti i Përgjithshëm ,** gjyqtari Sejdi Blakaj , me pjesëmarrjen e sekretares juridike Gylaj Nepola , në çështjen penale kundër të pandehurit F. L nga fsh. Z K e Pejës , për shkak të veprës penale: asgjësimi apo dëmtimi i pasurisë nga neni 333 par.1. të KPRK-së, sipas aktakuzës së Prokurorisë Themelore në Pejë – Departamenti i Përgjithshëm, PP/II.nr.1729/15 të dt.20.07.2016. pas përfundimit të shqyrtimit gjyqësorë publik dhe me gojë të mbajtur në prezencën e Prokurorit të Shtetit Muharrem Bajraktari , të pandehurit F. L dhe të dëmtuarit H. L me dt.29.08.2019 mori dhe publikisht shpalli këtë :

**A K T GJ Y K I M**

**Kundër të pandehurit :**

**F. L i lindur me dt... fsh. Z K e Pejës, me vendbanim në të njëjtin fshat ,i biri R -it dhe nënës H e gjinisë V , Shqiptar, Shtetas i Republikës së Kosovës, gjendet në liri.**

**Konform nenit 363 par.1 pika 1.1. të KPPRK**

**REFUZOHET AKTAKUZA**

**Gjëja se:**

Me dt. .., rreth orës .., në fsh. Z Komuna e Pejës , me dashje dëmton pasurinë e të dëmtuarit H.L. në atë mënyrë që i pandehuri me një shkop në dorë e kishte goditur kombi busin në pjesën e pasme duke ja thyer xhamin ku si pasojë e kësaj të dëmtuarit i kishte shkaktuar dëme të konsiderueshme materiale,

-me çka kishte për të kryer veprën penale : asgjësimi apo dëmtimi i pasurisë nga neni 333 par.1 të KPRK-së .

Sepse prokurori i shtetit hoqi dorë nga aktakuza PP/II.nr.1729/15 të dt.20.07.2016 , përkatësisht nga ndjekja penale kundër të pandehurit.

Shpenzimet e procedurës penale iu ngarkohen mjeteve buxhetore të kësaj gjykate.

***A r s y e t i m***

Prokuroria Themelore në Pejë me dt.20.07.2018 kundër të pandehurit F. L., ka ngritë aktakuzë PP/II. nr.1729/15, për vepër penale: asgjësimi apo dëmtimi i pasurisë nga neni 333 par.1 të KPRK-së . duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtim gjyqësorë kanë mare pjesë Prokurori i shtetit Muharem Bajraktari, i pandehuri F. L dhe i dëmtuari H. L.

 Në shqyrtimin gjyqësorë- pasi që i pandehuri është njoftuar me të drejtat dhe obligimet procedurale, me favoret dhe disfavoret e pranimit të fajësisë- i njëjti nuk e ka pranuar fajësinë, meqë rast Gjykata e ka bërë nxjerrjen e provave; duke dëgjuar të dëmtuarin H. L në cilësinë e dëshmitarit.

Më pas i dëmtuari e ka kërkuar fjalën dhe me këtë rast ka thënë:

“Se si i dëmtuar kam dyshuar dhe vazhdoj të dyshoj se dëmin ma ka shkaktuar F. por meqenëse dëmin e kam riparuar, dhe me të njëjtin kam afërsi të afërt gjaku pra jemi djem të axhës, si i dëmtuar nuk i bashkëngjitëm ndjekjes penale dhe pse kjo vepër apo ndjekja nuk varet prej meje, e po ashtu nuk kërkoj as kompensim dëmi nga i pandehuri.

Pas disa bisedimeve dhe dialogëve që u bënë në sallë i dëmtuari dhe i pandehuri ishin të pajtimit që ky rast të mbyllet në këtë moment, ku edhe në mënyrë solemne i kërkuan falje njëri tjetrit , dhe e shtrinë dorën e pajtimit.”

Pas këtij rasti dhe këtyre veprimeve Prokurori kërkoj fjalën dhe deklaroi: pasi që i dëmtuari deklaroi si më lartë, e po ashtu u arrit edhe një pajtim ndër familjar i palëve në procedurë, konsideroj se në këtë rast zhvillimi i mëtejmë i procedurës penale dhe shqiptimi i ndonjë sanksioni është i paarsyeshëm andaj si Prokuror i shtetit duke u thirrur në nenin 231 par.1 të KPRK-së par 1 nën par 1.2 tërhiqem nga ndjekja penale ndaj këtu të akuzuarit F. L për veprën penale asgjësimi apo dëmtimi i pasurisë nga neni 333 par.1 të KPRK-së e p o ashtu e tërheq aktakuzën PP/II. nr 1729/15 të dt.20.07.2016.

 Vendimi mbi shpenzimet e procedurës penale është marrë konform nenit 454 par.1. të KPPRK-së.

 Nga sa u tha më lartë komfor nenit 363 të KPPRK-së u vendos si më lartë.

 Nga Gjykata Themelore në Pejë D.P. datë.29.08.2019

Sekretarja juridike Gj y q t a r i

***Gylaj Nepola Sejdi Blakaj***

**UDHËZIM JURIDIK**

Kundër këtij aktgjykimi, është e lejuar

Ankesa, në afat prej 15 ditësh, nga dita e

Pranimit, Gjykatës së Apelit në Prishtinë,